text: Lalandia udvider
  24 maj 2012 kl. 16.12
  Lalandia i Billund har fået vokseværk og bygger et nyt område med vinteraktiviteter til sine gæster.
  Administrerende direktør Jan Harrit siger til P4 Trekanten, at siden åbningen i foråret 2009 har Lalandia oplevet en markant vækst i antallet af gæster. Med dem er fulgt et ønske om mere indendørs kapacitet.
  Og det kommer nu med det Winter World. Selvom det altså er et indendørs vinterland, så bliver det præsenteret i løbet af den kommende sommer.
  